Virvlere

Gyrinus
 Orectochilus

Virvlere (Gyrinidae) er en familie av biller i underordenen Adephaga. De har todelte fasettøyne, den ene delen er tilpasset å se i vann, den andre til å se i luft. Når farer dukker opp kan de både dykke og gjøre hopp over vannoverflaten. To slekter med til sammen elleve arter er funnet i Norge og det er ca. 1000 arter av den.

 Utseende 
Små til middelsstore (gjerne 3–7 mm), som oftest svarte biller. Kroppen er utpreget strømlinjeformet og noe flatt hvelvet. Hodet er mer eller mindre spadeformet med en skarp fremkant. Fasettøynene er delt i to vidt skilte deler, en øvre del til å se over vannoverflaten og en nedre del til å se under den. Antennene er ganske korte og sylindriske. Kroppen er helt glatt hos slekten Gyrinus, hårete hos slekten Orectochilus. Frambeina er utformet som gripebein mens mellom- og bakbeina er utformet til flate årer. Disse er så korte at man gjerne overser dem og de raskt svømmende billene kan virke beinløse.

 Levevis 
Virvlene er rovdyr og spiser insekter som faller ned på vannoverflaten. Disse billene opptrer gjerne i grupper som svømmer rundt på vannoverflaten, og kan minne om radiobiler i et tivoli. Dersom de blir truet dykker de og gjemmer seg nær bunnen. Om en virvler blir fanget, skiller den ut et illeluktende stoff. Dette gjør billen usmakelig for rovdyr og virker også som et alarmstoff overfor andre virvlere.

 Fossiler 
Siden virvlerne er harde ferskvannsdyr har de forholdsvis god sjanse til å bli bevart som fossiler. Det er beskrevet ca. 120 fossile arter i denne familien.

 Systematisk inndeling / norske arter 

 Ordenen biller, Coleoptera
 Underordenen Adephaga
 Familien virvlere, Gyrinidae Latreille, 1810
 Underfamilien Gyrininae Latreille, 1810
 Stammen Enhydrini Régimbart, 1882 (parafyletisk?)
 Slekten Andogyrus Ochs, 1924
 Slekten Dineutus MacLeay, 1825
 Slekten Enhydrus Laporte de Castelnau, 1834
 Slekten Macrogyrus Régimbart, 1883
 Slekten Porrorhynchus Laporte de Castelnau, 1835
 Stammen Gyrinini Latreille, 1810
 Slekten Aulonogyrus Motschulsky, 1853
 Slekten Gyrinus Müller, 1764
 Gyrinus minutus Fabricius, 1798  – hele landet
 Gyrinus opacus Sahlberg, 1819  – hele landet
 Gyrinus aeratus Stephens, 1835  – hele landet
 Gyrinus marinus Gyllenhal, 1808  – Sør-Norge vest til Rogaland og Finnmark
 Gyrinus distinctus Aubé, 1838  – bare funnet i Østfold og Rogaland
 Gyrinus suffriani Scriba, 1855  – Vestfold og Aust-Agder
 Gyrinus natator (Linnaeus, 1758)  – Østfold og Akershus
 Gyrinus substriatus Stephens, 1828  – nord til Nordland
 Gyrinus caspius Menetries, 1832  – Aust-Agder
 Gyrinus paykulli Ochs, 1927  – spredte funn til Hordaland
 Slekten Metagyrinus Brinck, 1955
 Stammen Orectochilini Régimbart, 1882
 Slekten Gyretes Brullé, 1834
 Slekten Orectochilus Dejean, 1833
 Orectochilus villosus (Müller, 1776) – spredte funn i Sør-Norge
 Slekten Orectogyrus Régimbart, 1884
 Slekten Patrus Aubé, 1838
 Underfamilien Heterogyrinae Brynck, 1955
 Slekten Heterogyrus Legros, 1953
 Underfamilien Spanglerogyrinae Folkerts, 1979
 Slekten Spanglerogyrus Folkerts, 1979
 Fossile slekter:
 Slekten Anagyrinus Handlirsch, 1906
 Slekten Angarogyrus Ponomarenko, 1977
 Slekten Baissogyrus Ponomarenko, 1973
 Slekten Coptogyrinus Handlirsch, 1906
 Slekten Cretodineutus Liang, Qi, Chen & Jia, 2020
 Slekten Cretogyrus Zhao, Zhao, Jarzembowski & Wang, 2019
 Slekten Cretotortor Ponomarenko, 1973
 Slekten Gyrinopsis Handlirsch, 1906
 Slekten Mesodineutes Ponomarenko, 1977
 Slekten Mesogyrus Ponomarenko, 1973
 Slekten Miodineutes Hatch, 1927
 Slekten Paragyrinus Handlirsch, 1906
 Slekten Protogyrininus Hatch, 1927

 Referanser 

 Kilder 
Ødegaard, F., Hanssen, O. og Dolmen, D. 1996. Coleoptera, Biller. I: Aagaard, K. og Dolmen, D. (red.): Limnofauna norvegica. Side 151-167.

 Eksterne lenker 


Kategori:Biller

Kategori:Biller formelt beskrevet i 1810
Kategori:Dyr formelt beskrevet av Pierre André Latreille